Roma Sakè' Omom Daèra dr. Hasri Ainun Habibie

Roma Sakè' Omom Daèra Dr. Hasri Ainun Habibie (RSUD Ainun) iyâ arèya RSUD sè èka'anḍi' bi' Pamarènta Propinsi Gorontalo sè èmolaè bân èpaddhâk è tangghâl 3 Nopèmber 2013.

RSUD Daèra Ainun Habibie (RSUD Ainun Habibie) aropa'aghi roma sakè' rujukan è Provinsi Gorontalo, sè segghut èsebbhut RSUP Ainun (Rumah Sakit Umum Provinsi Ainun). Roma sakè' rèya fokus dâ' mata, ginjâ, jantong, bân panyakè' inpeksi.

Nyama roma sakè' rèya ngala' ḍâri nyamana dokter bân Èbhu Naghârâ Republik Inḍonèsia sè ka-3, dr. Hasri Ainun Besari Habibie, binèna Presiden RI ka-3 , BJ Habibie.Hazliansyah. "Pemprov Gorontalo Akan Bangun RS Hasri Ainun Habibie". Republika Online. Èakses 03-02-2026 

Nyamana roma sakè' rèya dhâddhi sala sèttong bhângon pangargâ'ân dâri orèng Gorontalo ghâbây jâsa bân ngabdina bi' BJ Habibie, sè aropaaghi Suku Gorontalo sè ḍâ'-aḍâ' sè perna ajabat dhâddhiPresiden Republik Indonesia.Salam, S., 1986. BJ Habibie, Mutiara dari Timur. Intermasa.  

Saellana èsaroju' bi' rèng-orèng stakeholder è daèra, RS dr. Hasri Ainun Habibie ahèrra molaè abukka' sajjhâk taon 2014, kalabân layanan awwâl , arèya operasi katarak. Satèya, status RSUD Daera Ainun Habibie è Propènsi Gorontalo panèka tipe C, è bâkto rekomendasi kaangghuy èpaènga' ka tipe B samangkèn èproses è taon 2022. 

 Kennengngan 
Roma sakè' dr. Hasri Ainun Habibie bâḍâ è Kotta Limboto, Kabupaten Gorontalo, Propènsi Gorontalo.

 Paberri'ân Nyama dr. Ainun Habibie 
Panettabhân nyaman roma sakè'rèya èpotosaghi lebât sidâk parèporna DPRD kalabân pamgesahan Rancangan Paratoran Daèra (Ranperda) panyamaan roma sakè' sè alangsong è roang sidâk otama DPRD Provpensi Gorontalo bâkto arè Senin, 23 Sèptember 2013. 

Panyama'an dr. Hasri Ainun Habibie la lèbât proses sè lanjhâng bân èsaroju' bi' kalowarga rajâ Prèsiden Republik Inḍonèsia sè ka-3, BJ Habibie sè neng è Jakarta bi' Gorontalo. Kalowarga rajâ BJ Habibie cè' sarana ngarghâè paberri'ân nyama mantan èbhu naghârâ dr. Hasri Ainun Habibie, kaangguy èyabadiaghi mènangka nyamana roma sakè' è Gorontalo bân kèya menangka bhuktè ḍâ' masrakat Inḍonèsia jhâ' kampongnga kalowarga rajâ Habibie arèya bâḍâ è Gorontalo. 

 Pangembengan Roma Sakè' 
È taon 2019, rencana pangembangan pamaddhâghân RSUD Ainun lèbât mekanisme KPBU (Karjâbâreng Pamarènta bân Bhâdân Osaha) molaè èjalanaghi kalabân bâjârân sampè' 800 miliar. È bâkto sè bhâkal dâtâng, RSUD Ainun èyarep dhâddhi RSUD Rujukan Daèra tipe B bâgi orèng-orèng è Propènsi Gorontalo bân kèya ghâbây orèng-orèng è Wilayâ Teluk Tomini ( Toli-Toli, Buol, Kepulauan Banggai, Luwuk, Mongondow Bolaang Utara, bân Mongondow Bolaang Selatan ).

Salaèn jârèya, RSUD Daèra dr.Hasri Ainun Habibie kèya bhâkal èkembângaghi mènangka roma sakè' pandidighân ghâbây Fakultas Kedokteran, Universitas Negeri Gorontalo (UNG). Satèya, para mahasiswa FK-UNG ngalakonè magang pandidighân kedokteran è RS Umum Daerah Aloei Saboe, Kota Gorontalo. 

 Sombher ==

Bhângsa:Roma sakè' è Gorontalo